**projektas**

**reg. Nr. T-90**

**2. darbotvarkės klausimas**

**Pasvalio rajono savivaldybės taryba**

**Sprendimas**

**Dėl UŽDAROSIOS AKCINĖS BENDROVĖS „PASVALIO VANDENYS“**

**2018 METŲ FINANSINIŲ ATASKAITŲ RINKINIO PATVIRTINIMO**

2019 m. balandžio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 19 punktu, 4 dalimi, Lietuvos Respublikos akcinių bendrovių įstatymo 20 straipsnio 1 dalies 10 ir 11 punktais, 24 straipsnio 1 dalimi, 29 straipsnio 6 dalimi, 58 ir 59 straipsniais, UAB „Pasvalio vandenys“ įstatų, patvirtintų Pasvalio rajono savivaldybės tarybos 2016 m. spalio 26 d. sprendimu Nr. T1-208 „Dėl UAB „Pasvalio vandenys“ įstatų patvirtinimo“, 13 punktu, Pasvalio rajono savivaldybės tarybos veiklos reglamento, patvirtinto Pasvalio rajono savivaldybės tarybos 20019 m. gegužės 13 d. sprendimu Nr. T1-86 „Dėl Pasvalio rajono savivaldybės tarybos veiklos reglamento patvirtinimo“ (Pasvalio rajono savivaldybės tarybos 2015 m. rugpjūčio 27 d. sprendimo Nr. T1-93 redakcija) (su visais aktualiais pakeitimais), 230 ir 231 punktais, atsižvelgdama į nepriklausomo auditoriaus uždarosios akcinės bendrovės „Audito nauda“ 2019 m. balandžio 5 d. išvadą, Pasvalio rajono savivaldybės taryba nusprendžia:

1. Pritarti UAB „Pasvalio vandenys“ 2018 m. metiniam pranešimui (pridedama).

2. Patvirtinti UAB „Pasvalio vandenys“ 2018 metų finansinių ataskaitų rinkinį (pridedama).

3. Paskirstyti UAB „Pasvalio vandenys“ 2018 metų paskirstytinąjį pelną (nuostolius) taip:

3.1. ankstesnių finansinių metų nepaskirstytasis pelnas (nuostoliai) ataskaitinių finansinių metų pabaigoje – 132 009 Eur;

3.2. grynasis ataskaitinių finansinių metų pelnas (nuostoliai) – 155 285 Eur;

3.3. pervedimai iš rezervų – 287 600 Eur;

3.4. akcininkų įnašai nuostoliams padengti – 0 Eur;

3.5. paskirstytinasis pelnas (nuostoliai) finansinių metų pabaigoje – 574 894 Eur;

3.6. pelno paskirstymas:

3.6.1. į privalomąjį rezervą – 7 765 Eur;

3.6.2. į kitus rezervus – 0 Eur;

3.6.3. dividendams – 20 000 Eur;

3.6.4. kiti pelno paskirstymo atvejai (darbuotojų premijoms, paramai) – 31 000 Eur;

3.7. nepaskirstytasis pelnas (nuostoliai) 2018 m. gruodžio 31 d. – 516 129 Eur.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Strateginio planavimo ir investicijų skyriaus

vyriausioji specialistė V.Antanavičienė

2019-04-12 tel. (8 451) 54 114

Suderinta DVS Nr. RTS-

Pasvalio rajono savivaldybės tarybai

**AIŠKINAMASIS RAŠTAS**

**Dėl UŽDAROSIOS AKCINĖS BENDROVĖS „PASVALIO VANDENYS“**

**2018 METŲ FINANSINIŲ ATASKAITŲ RINKINIO PATVIRTINIMO**

2019-04-12

Pasvalys

**1. Problemos esmė.**

Vadovaujantis Akcinių bendrovių įstatymo 20 straipsnio 1 dalies 10 ir 11 punktais, 24 straipsnio 1 dalimi, 58 bei 59 straipsniu, kasmet ne vėliau kaip per 4 mėnesius nuo finansinių metų pabaigos turi įvykti eilinis visuotinis akcininkų susirinkimas, kuris patvirtina bendrovės metinį pranešimą, metinių finansinių ataskaitų rinkinį, paskirsto paskirstytinąjį bendrovės pelną (nuostolius). Kadangi Savivaldybės taryba yra vienintelė šios bendrovės akcininkė, jos raštiški sprendimai prilygsta visuotinio akcininkų susirinkimo nutarimams.

Vadovaujantis Akcinių bendrovių įstatymo 58 straipsnio 2 dalimi, Bendrovės metinių finansinių ataskaitų rinkinį tvirtina eilinis visuotinis akcininkų susirinkimas. Jeigu bendrovės metinių finansinių ataskaitų rinkinio auditas pagal įstatymus yra privalomas ar yra numatytas įstatuose, tvirtinamas tik audituotas metinių finansinių ataskaitų rinkinys. Įmonių finansinės atskaitomybės įstatymo 20 straipsnio 1 dalyje nurodyta, kad uždarose akcinėse bendrovėse, kuriose akcininkė yra valstybė ir (ar) savivaldybė, turi būti atliktas metinių finansinių ataskaitų auditas. UAB „Pasvalio vandenys“ 2018 metų finansinių ataskaitų rinkinį tikrino audito įmonė UAB „Audito nauda“. Jos pateiktoje išvadoje pažymėta, kad Bendrovės 2018 metų finansinės ataskaitos visais reikšmingais atžvilgiais teisingai pateikia UAB „Pasvalio vandenys“ 2018 m. gruodžio 31 d. finansinę būklę ir tą dieną pasibaigusių metų finansinius veiklos rezultatus ir pinigų srautus vadovaujantis Lietuvos Respublikoje galiojančiais teisės aktais, reglamentuojančiais buhalterinę apskaitą ir finansinių ataskaitų sudarymą, ir verslo apskaitos standartais.

Vadovaujantis Įmonių finansinės atskaitomybės įstatymo 4 straipsnio 2 dalimi, 20 straipsniu ir 23 straipsnio 5 dalimi, mažos įmonės, kurių ne mažiau kaip du rodikliai neviršija dydžių, nurodytų 24 straipsnyje (turto vertė – 4 mln. Eur, pardavimo grynosios pajamos – 8 mln. Eur, vidutinis metinis darbuotojų skaičius – 50), gali sudaryti sutrumpintą balansą, sutrumpintą pelno (nuostolių) ataskaitą, sutrumpintą aiškinamąjį raštą, taip pat gali nerengti metinio pranešimo. UAB Pasvalio vandenys“ sudarė sutrumpintą finansinių ataskaitų rinkinį ir parengė metinį pranešimą.

2018 metais UAB „Pasvalio vandenys“ dirbo pelningai – gauta 155 285 Eur grynojo pelno (2017 m. – 38 161 Eur). Už parduotas pagrindines paslaugas (geriamojo vandens tiekimas, nuotekų surinkimas, paviršinių nuotekų surinkimas ir valymas) gavo 1 760,9 tūkst. Eur pajamų, tai 259,9 tūkst. Eur arba 17,3 proc. daugiau nei 2017 m. Už nuotekų su viršnormine tarša valymą bei už kitas suteiktas paslaugas (transporto ir įrengimų nuoma, nuotekų išvežimas ir kita) gauta 90,2 tūkst. Eur pajamų. Bendrai pajamų gauta 1 851,0 tūkst. Eur pajamų, tai 137,4 tūkst. Eur arba 8,0 proc. daugiau nei praėjusiais metais. Pardavimo savikaina yra per ataskaitinį laikotarpį patirtų sąnaudų dalis, tenkanti suteiktoms paslaugoms ir parduotoms prekėms. Vandens tiekimo ir nuotekų valymo savikaina, lyginant ataskaitinį laikotarpį su prieš tai buvusiu laikotarpiu padidėjo 39,7 tūkst. Eur arba 2,8 proc. ir sudaro 1 452,6 tūkst. Eur.

Bendrosios ir administracinės sąnaudos yra per ataskaitinį laikotarpį patirtos išlaidos, užtikrinančios nepertraukiamą bendrovės veiklą, jos pripažįstamos tą ataskaitinį laikotarpį, kurį patiriamos. Visos bendrovės sąnaudos sudaro 1 649,9 tūkst. Eur, lyginant su 2017 m. padidėjo 54,5 tūkst. Eur arba 3,4 proc.

2018 m. bendrovė įsigijo ilgalaikio materialiojo turto už 130,9 tūkst. Eur.

UAB „Pasvalio vandenys“ paskirstytinąjį pelną, atsižvelgiant į Bendrovės valdybos nutarimą (2019-04-10 protokolas), siūloma paskirstyti taip: paskirstytinasis rezultatas 2018 metų gruodžio 31 d. – pelnas – 574 894 Eur. Vadovaujantis Akcinių bendrovių įstatymo 59 straipsnio 5 dalimi, ne mažiau 1/20 grynojo ataskaitinių finansinių metų pelno privaloma skirti į privalomąjį rezervą, kol jis pasieks 1/10 įstatinio kapitalo. Tam siūloma skirti 7 765 Eur. Pelningai dirbusi bendrovė gali skirti nedaugiau kaip 1/5 grynojo ataskaitinių metų pelno darbuotojų premijoms, metinėms išmokoms valdybos nariams ir kitiems tikslams. Darbuotojų premijoms ir paramai siūloma skirti 31 000 Eur. Dalį pelno – 20 000 Eur siūloma skirti dividendams. Kadangi Savivaldybės taryba yra vienintelė šios bendrovės akcininkė, dividendai pervedami į Savivaldybės biudžetą. Likusią pelno dalį 516 129 Eur siūloma perkelti į kitus finansinius metus.

Platesnė Bendrovės veiklos per ataskaitinius metus apžvalga, svarbiausi įvykiai, planai ir prognozės atsispindi 2018 m. metiniame pranešime.

**2. Kokios siūlomos naujos teisinio reguliavimo nuostatos ir kokių rezultatų laukiama.** Naujų teisinio reguliavimo nuostatų nesiūloma.

**3. Skaičiavimai, išlaidų sąmatos, finansavimo šaltiniai**.

Sprendimo projekto įgyvendinimui lėšų nereikia.

**4. Numatomo teisinio reguliavimo poveikio vertinimo rezultatai galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti –** nereikia.

**6. Sprendimo projekto iniciatoriai.** Pasvalio rajono savivaldybės administracijos Strateginio planavimo ir investicijų skyrius.

**7. Sprendimo projekto rengimo metu gauti specialistų vertinimai ir išvados**

Sprendimo projektui pritarta.

Strateginio planavimo ir investicijų skyriaus

vyriausioji specialistė Virginija Antanavičienė